C 77/2
LT
Europos Sąjungos oficialusis leidinys
2023 3 1
V (Nuomonės)
PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU
EUROPOS KOMISIJA Išankstinis pranešimas apie koncentraciją (Byla M.10796 – GOOGLE / PHOTOMATH) (Tekstas svarbus EEE)
(2023/C 77/02)
1.
Pagal Tarybos reglamento (EB) Nr. 139/2004 (1) 4 straipsnio 5 dalį perdavus bylą, 2023 m. vasario 21 d.
Komisija gavo pagal to reglamento 4 straipsnį pateiktą pranešimą apie siūlomą koncentraciją.
Šis pranešimas susijęs su šiomis įmonėmis: — „Google LLC“ (toliau –„Google“, JAV), kontroliuojama įmonės „Alphabet Inc.“
(JAV); — „Photomath, Inc.“ (toliau –„Photomath“, JAV).
Įmonė „Google“ įgis, kaip apibrėžta Susijungimų reglamento 3 straipsnio 1 dalies b punkte, visos įmonės „Photomath“ kontrolę.
Koncentracija vykdoma perkant akcijas.
2.
Įmonių verslo veikla:
— „Google“ veikia įvairiose srityse, be kita ko, reklamos technologijų, interneto paieškos, debesijos kompiuterijos, programinės ir aparatinės įrangos.
Be kitų produktų ir paslaugų, „Google“ teikia keletą švietimo produktų, įskaitant programėles, programas ir skaitmeninio raštingumo priemones, įvairiomis temomis, įskaitant tam tikras matematikos temas; — „Photomath“ siūlo nemokamą ir mokamą pagalbos ruošiant namų darbus programėlės versijas.
Programėlė naudoja išmaniojo telefono kamerą, kad nuskaitytų ir atpažintų matematikos uždavinius (algebros, skaičiavimo, trigonometrijos ir t. t.) ir, remdamasi savo patentuotomis galimybėmis, žingsnis po žingsnio pateiktų naudotojams užduočių sprendimus. 3.
Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas Susijungimų reglamentas.
Komisijai paliekama teisė dėl šio klausimo priimti galutinį sprendimą.
4.
Komisija kviečia suinteresuotas trečiąsias šalis teikti pastabas dėl pasiūlyto veiksmo.
Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo.
Visoje korespondencijoje turėtų būti pateikiama ši nuoroda: M.10796 – GOOGLE / PHOTOMATH (1) OL L 24, 2004 1 29, p. 1 (Susijungimų reglamentas).